Առաջարկ

**Վիկտորյա Խաչատրյան, ուսուցչի օգնական, Արևելյան դպրոցում**

[Վիկտորյա Խաչատրյանը](https://vikaxachatryan.wordpress.com/) սահմանված կարգով մասնակցել է վերապատրաստմանը, մուտքի ճամբարին: Հունվար 8-ից մեկ շաբաթ փորձառություն է անցել Արևելյան դպրոցի Փիրուզ Հարությունյանի դասարանում: Հետո շարունակել է կամավորական աշխատանքը Արևելյան դպրոցում: Փետրվար ամսին քաղիրավական պայմանագրով որպես ուսուցչի օգնական աշխատել է Մերի Գրիգորյանի առաջին դասարանում: Առաջարկում եմ որպես երկարացված օրվա կազմակերպիչ (Սոնա Քեհեյանի երկարացված օրվա ճամբարի ջոկատում): Առաջարկում եմ Վիկտորյայի հետ կնքել աշխատանքային պայմանագիր մինչև հուլիսի 1-ը:  
  
Կից ներկայացված են կարծիքները…

[Վիկտորյա Խաչատրյանը](https://vikaxachatryan.wordpress.com/) 2018 թվականի հոկտեմբերին մասնակցել է [քառօրյա վերապատրաստմանը](https://verapatrastumblog.wordpress.com/2018/10/19/%D5%B4%D5%B8%D6%82%D5%BF%D6%84-%D5%AF%D6%80%D5%A9%D5%A1%D5%B0%D5%A1%D5%B4%D5%A1%D5%AC%D5%AB%D6%80-%D5%A1%D5%BC%D5%A1%D5%BB%D5%AB%D5%B6-%D6%84%D5%A1%D5%B5%D5%AC-%D5%A2%D5%AC%D5%B8%D5%A3%D5%A1/), իսկ հոկտեմբերի 29-ից նոյեմբերի  2-ը մասնակցել է [մանկավարժության մուտքի ճամբարին](https://verapatrastumblog.wordpress.com/2018/11/02/%D5%B4%D5%B8%D6%82%D5%BF%D6%84-%D5%AF%D6%80%D5%A9%D5%A1%D5%B0%D5%A1%D5%B4%D5%A1%D5%AC%D5%AB%D6%80-%D5%B4%D5%A1%D5%B6%D5%AF%D5%A1%D5%BE%D5%A1%D6%80%D5%AA%D5%B8%D6%82%D5%A9%D5%B5%D5%A1%D5%B6/" \t "_blank): Այս ընթացքում բլոգում պատմելով ամփոփել է [ճամբարային գործունեությունը](https://vikaxachatryan.wordpress.com/2018/10/19/%D5%B4%D5%B8%D6%82%D5%BF%D6%84-%D5%AF%D6%80%D5%A9%D5%A1%D5%B0%D5%A1%D5%B4%D5%A1%D5%AC%D5%AB%D6%80-%D5%BE%D5%A5%D6%80%D5%A1%D5%BA%D5%A1%D5%BF%D6%80%D5%A1%D5%BD%D5%BF%D5%B4%D5%A1%D5%B6-%D6%85%D6%80/" \t "_blank), հրապարակել-ներկայացրել է [ուսումնական նախագծի](https://vikaxachatryan.wordpress.com/2018/10/18/%D5%B8%D6%82%D5%BD%D5%B8%D6%82%D5%B4%D5%B6%D5%A1%D5%AF%D5%A1%D5%B6-%D5%B6%D5%A1%D5%AD%D5%A1%D5%A3%D5%AB%D5%AE/" \t "_blank) տարբերակ: Պատրաստակամ, բարեխիղճ, բարեկիրթ տեսակ է, ունի գրագետ խոսք: Ընդհանուր առմամբ մեդիագրագետ է, թեև աշխատելու տեղ դեռ ունի: Կարողանում է հեծանիվ վարել: Պատումներից ու ֆոտոշարքերից բացի ունի հրապարակված [տեսաֆիլմ](https://vikaxachatryan.wordpress.com/2019/01/31/2-3-%D5%A4%D5%A1%D5%BD%D5%A1%D6%80%D5%A1%D5%B6%D5%A8-%D5%B6%D5%A5%D6%80%D5%AF%D5%A1%D5%B5%D5%A1%D6%81%D5%B6%D5%B8%D6%82%D5%B4-%D5%A7-%D5%A4%D5%A4%D5%B4%D5%A1%D5%AD%D5%A1%D5%B2%D5%AB-%D5%A1%D6%80/" \t "_blank):  
  
**Անահիտ Հարությունյան**, վերապատրաստող, մուտքի ճամբարի ղեկավար

Իմ կարծիքով Վիկտորյան շատ պարտաճանաչ, կրթված և բանիմաց աղջիկ է։ Լավ լեզու է գտնում երեխաների հետ։ Նկատել եմ, որ սովորողները սկսել են սիրել նրան։  
**Սոնա Քեհեյան (երկարօրյա կազմակերպիչ)**Վիկտորիան մեկ անգամ է մասնակցել, հեծանվայիմ պարապմունքի: Շատ լավ տիրապետում է հեծանիվ վարելու հմտությանը: Իրեն հեծանիվի վրա վստահ է զգում, կարող է մասնակցել երկար տարածությամբ հեծանվաերթերի:

**Միքայել Ղազարյան**Վիկտորյա Խաչատրյանը հունվարին կամավորության ընթացքում իրեն դրսևորել է լավագույն կողմերով,  աչքի է ընկնում իր պարտաճանաչությամբ  և պատասխանատվությամբ: Այս կարճ ժամանակահատվածում հասցրել է վայելել սովորողների և ծնողների սերն ու հարգանքը:   
**Փիրուզ Հարությունյան**

Վիկտորյա Խաչատրյանը ունի ձայնային տվյալներ, հունվար, փետրվար ամսներին մասնակցել երաժշտության պարապմունքներին; Արդեն ծրագրային երգերը սովորողների հետ երգում է…   
**Մարինե Ոսկանյան**

Վիկտորյա Խաչատրյանի հետ աշխատել եմ փետրվար ամսին: Վիկտորյան սովորողների  հետ հեշտ է գտնում շփման եզրեր, կարողանում է խումբը համախմբել և կազմակերպել գործունեությունը:

Վիկտորյան հեշտ ու առանց լարումի ներգարվվեց ուսումնական գործընթացին: Ակտիվ պատրաստակամ, պարտաճանաչ մարդ է, արագ է կողմնորոշվում: Սովորողները սիրում են Վիկտորյային:

**Մերի Գրիգորյան**

Վիկտորյա Խաչատրյանին ծանոթ եմ երկարացված օրվա կազմակերպիչների սեմինարից: Սեմինարի ընթացքում նա իրեն դրսևորել է բավականին ակտիվ ձևով: Վիկտորյայի հետ ստացվում է շփումն ու աշխատանքը երեխաների հետ, և ամենակարևորը, իր աշխատանքը կատարում է սիրով և հաճույքով:

**Լուսինե Բարխուդարյան**

**Հասմիկ Հարությունյան, դաստիարակի օգնական, Արևելյան դպրոց**

Սաթեն Քարաջանին 2-5 տարեկանների խմբում առաջարկում եմ քոլեջի 2-րդ կուրսի ուսանող [Հասմիկ Հարությունյանին:](https://hasmikhcom.wordpress.com/" \o "https://hasmikhcom.wordpress.com/" \t "_blank) Հասմիկը հունվար ամսին փոխարինել է երկարացված օրվա կազմակերպիչ Լուսինե Բարխուդարյանին: Կից ներկայացնում եմ կարծիքները: Սա Հասմիկի համար կլինի արտադրությամբ ուսուցում...

Հասմիկ Հարությունյանի հետ աշխատել եմ մեկ շաբաթ։Հասմիկը ակտիվ է,պատրաստակամ,փորձում է լրացնելչիմացածը,սիրում է աշխատել երեխաների հետ։Երեխաները սիրում են նրան։  
  
**Սաթի Քարաջյան**

Հասմիկը սովորում է Քոլեջի «Նախադպրոցական կրթություն» մասնագիտության երկրորդ կուրսում. Քոլեջ ընդունվել է 2018-2019 ուսումնական տարում. Սովորում է միջնակարգ կրթության հիմքով.   
Պարտաճանաչ կին է, սիրով է աշխատում և շատ է ուզում աշխատել. Արագ է սովորում, արագ է կողմնորոշվում. ակտիվ է. Մասնագիտական օգնության կարիք ունի.

Հասմիկ Հարությունյանը, լինելով կրթահամալիրի ծնող, ուսանող, ծանոթ է կրթահամալիրի ծրագրերին։Համբերատար է, հոգատար և պատասխանատու։

**Նելի Արղության**

Հասմիկ Հարությունյանի հետ ունեցած մեկ օրվա աշխատանքից հետո կարող եմ ասել, որ շատ պատասխանատու և կազմակերպված  անձնավորություն է:

**Ելենա Ղուլոյան**

Հասմիկ Հարությունյանը հունվար ամսին  փոխարինել է երկարացված օրվա կազմակերպիչ ԼուսինեԲարխուդարյանին։ Հասմիկին ճանաչում եմ, որպես պատրաստակամ և պարտաճանաչ մարդու։ Չնայած կարճժամանակահատվածին, սովորողները հասցրեցին սիրել ընկեր Հասմիկին, ծնողները նույնպես բավականդրական էին արձագանքում։

**Հարգանքով` Տաթև Թամազյան**

Հասմիկ Հարությունյանի հետ աշխատել եմ երեք օր։ Պատրաստակամ է, մաքրասեր, պարտաճանաչ։

**Արմինե Խաչատրյան**

[Սոնայի Նակաշյանի բլոգը](https://sonanakashyanmskh.home.blog/), Հարավային դպրոց, դաստիարակ

[Գործատուի հայտը](https://www.mskh.am/am/80007)

[Սոնա Նակաշյանը](https://nakashyansonablog.wordpress.com/) 2018 թվականի դեկտեմբերին մասնակցել է կրթահամալիր դիմած մասնաագետների [քառօրյա](https://verapatrastumblog.wordpress.com/2018/12/23/%D5%B4%D5%B8%D6%82%D5%BF%D6%84-%D5%AF%D6%80%D5%A9%D5%A1%D5%B0%D5%A1%D5%B4%D5%A1%D5%AC%D5%AB%D6%80-%D5%A1%D5%BC%D5%A1%D5%BB%D5%AB%D5%B6-%D6%84%D5%A1%D5%B5%D5%AC-%D5%A2%D5%AC%D5%B8%D5%A3%D5%A1-3/" \t "_blank) վերապատրաստմանը: Սոնան կինեզոթերապևտ է, մանկական մերսումների մասնագետ: Աչքի էր ընկնում ստեղծագործական մոտեցումներով, տեխնոլոգիական հմտություններով, ուներ բազմաթիվ հետաքրքրություններ: Հետաքրքրված էր կրթահամալիրով ու իրականացվող մանկավարժությամբ: Պատրաստակամ, պարտաճանաչ, բարեկիրթ տեսակ է: Դժվարություններ ուներ բլոգավարության ու մեդիագրագիտության առումով:

**Անահիտ Հարությունյան**

Սոնա Նակաշյանի հետ ծանոթացել է Շամիրամ Պողոսյանը, որից հետո նրան առաջարկել է վերապատրաստմանը մասնակցել՝ նպատակ ունենալով Հարավային դպրոցի դաստիարակ Լուսինե Պետրոսյանի տեղն առաջարկել, բայց ընտանեկան խնդիրների պատճառով Սոնան չի կարողացել այդ շրջանում գալ: Հարավային դպրոցի մյուս դաստիարակի՝ Գայանե Թորոսյանի ֆիզարձակուրդ գնալուց տասն օր առաջ Սոնան տեղեկացրել է Շամիրամին, որ, եթե իրեն հնարավորություն տրվի, ինքը կցանկանա փորձել իրեն դաստիարակի աշխատանքում: Այդ խոսակցության մասին Շամիրամը տեղեկացրել է ինձ, Սոնային փորձնական կանչել ենք: Երկուսուկես շաբաթ է, որ հետևում եմ Սոնայի աշխատանքին, այդ ընթացքում որևէ տհաճ, կրթահամալիրի համար անընդունելի վարքագիծ չի դրսևորել, նկատել եմ, որ կրթահամալիրի ծրագրերին լավ ծանոթ չլինելու պատճառով գրավոր և բանավոր ձեևակերպումների մեջ ավելի ավանդական է, երևում է հանրակրթական դպրոցի ազդեցությունը, բայց դրա հետ մեկտեղ խորհուրդները լսում է, ինքը շարունակ հարցուփորձ է անում, հետաքրքրվում է, որպեսզի ընմբռնի կրթահամալիրի մոտեցումները և ճիշտ աշխատի: Բլոգում կողմնորոշվում է, արդեն կարողանում է նյութեր պատրաստել: Սոնայի մեջ կարևորում եմ հոգատար ու մեղմ վերաբերմունքը, որը ցույց է տալիս սաների նկատմամբ, նաև մաքրասեր է, կոկիկ:

**Գոհար Բալջյան**

Սոնա Նակաշյանը  մարտի սկզբից կամավորական աշխատանք է կատարում Հարավային դպրոցում որպես դաստիարակ։ Սոնան ժպտերես, պատրաստակամ և հոգատար է։  Մարզական տվյալները, երաժշտական ունակությունները հիանալի են: Ծրագրային առումով թերանում է դեռ, բայց ընդունակ է:

**Նելի Արղության**

Սոնա Նակաշյանի հետ աշխատել եմ 2-4 տարեկանների խմբում, ունի երաժշտական բավարար տվյալներ, ավելի շուտ կասեի ունի լավ ձայն, ծրագրային երգերին անծանոթ է, բայց ցանկություն ունի անհատական պարապմունքների մասնակցելու, սովորելու։

Նկատեցի, որ բավականին ուշադիր է յուրաքանչյուր երեխայի հանդեպ, բարեհամբույր, փորձում է իր վերաբերմունքով ավելի վստահելի և սիրելի դառնալ փոքրիկների համար

**Մարիամ Մնացականյան**

Սոնա Նակաշյանի մասին շատ երկար չեմ կարող խոսել, քանի որ շատ երկար շփում չեմ ունեցել, բայց բավականին կազմակերպված և կիրթ անձնավորություն է: Սոնան փորձում է ներառվել մեր ծրագրերում և հետաքրքիր առօրյա կազմակերպել սաների համար: Տիրապետում է մեդիա հմտություններին, ինքնուրույն է բլոգավարության մեջ:

**Գայանե Թորոսյան**

Սոնա  Նակաշյանի հետ աշխատում եմ  երրորդ շաբաթը և ունեմ դրական կարծիք իր անձի, և իր աշխատանքային գործունեության մասին:

 Աշխատում է սիրով, սիրում է երեխաներին, հագատար է, ուշադիր, ունի հետաքրքիր մտքեր:

Ես տեսնում եմ Սոնա Նակաշյանին  որպես Սեբաստացի:

**Սիրարփի Սաֆարյան**

Արդեն երրորդ շաբաթն է, որ աշխատում ենք Սոնա Նակաշյանի հետ և  նկատվում է նրա աշխատանքի  և սաների նկատմամբ սերը։ Սաները նույնպես հաճույքով են մոտենում նրան, ինչը նախակրթարանում շատ կարևոր է: Սոնան բավականաչափ արագ է ներառվում աշխատանքի մեջ և արագ էլ կողմնորոշվում անելիքների հարցում։ Սաների նկատմամբ ուշաղիր է և սիրալիր։Սոնա նակաշյանը  շատ բարեհամբյուր և կիրթ աղջիկ է:  
**Լիլիթ Առաքելյան**

Սոնան բարեհամբույր, ժպտերես աղջիկ է, նկատել եմ, որ խմբում ակտիվ է, երեխաներին ուշադիր է: Այսօր ավելի ներառված էր խմբում, ավելի պատրաստակամ էր, հետաքրքրված  էր աշխատանքով, բանաստեղծություններով, խաղերով: Ցանկություն ուներ սովորելու:

**Անի Գրիգորյան**

Գեղամ Խաչատրյան, քոլեջ

Քոլեջում կարիք ունենք ծրագրավորման մասնագետի՝ 8 ժամ ծանրաբեռնվածությամբ: Կրթահամալիր աշխատանքի համար դիմել է [Գեղամ Խաչատրյանը:](https://mskh.am/am/80685" \t "_blank) Գեղամն այս պահին աշխատում է 16 հատուկ դպրոցում և  մասնավոր դասեր է տալիս ուսումնական կենտրոնում: Գեղամի հետ հանդիպել եմ, զրուցել, երկու օր աշխատել է սովորողների հետ, սովորողները գոհ էին, կարողանում է  աշխատել սովորողների հետ: Քանի որ Գեղամը աշխատում է, իր աշխատանքային ժամերը կհամատեղենք: Սովորողների հետ կաշխատի շաբաթը 3 օր՝ ժամը 13:45-ից:

Տիար Բլեյան, առաջարկում եմ մեկ ամիս փորձաշրջանով պայմանագիր կնքել Գեղամ Խաչատրյանի հետ: